JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kuus ohtlikku vangi põgenes Iisraeli vanglast
Viimanegi juut lahkus Afganistanist
Iisraeli laseb Hamasi vastu käiku uue taktika
Kuus eluaegse vanglakaristuse saanud üliohtlikku vangi
pääses umbes nädala eest põgenema
Põhja-Iisraelis asuvast kõrge järelvalvega Gilboa vanglast.
Esmalt olid nad roomanud mööda ventilatsioonikanaleid
ja seejärel õnnestus neil vanglamüüri alla tunnel kaevata.
Valvur oli müüril asuvas valvetornis tukkuma jäänud
ega märganud põgenikke.
Ühe vangla naaberkibutsi elanik
oli märganud kuuiku põgenemist vangla suunast
ja teatas sellest kohe politseile,
kes reageeris sõnumile siiski alles pool tundi hiljem,
mis oli ületamatult hilja.
Vanglaametnike puudulik tegevus on omaette teema,
ja sellega tegeleb valitsus karmilt, kuid lisaks tekitas põgenemine
ja põgenike varjumine palestiinlaste aladel
Iisraelis ka sisepoliitilise tormi.
Riigi valitsust on hoiatatud uue intifada eest,
kui nad neid "islami kangelasi" kuidagi vigastama peaksid.
Põgenike seas oli ka mitmekordne mõrvar,
Fatah' al-Aqsa märtrite brigaadi endine juht Zakaria Zubeidi,
ja mitmeid Palestiina Islamidžihaadi liikmeid,
kes on samuti iisraellasi tapnud.
Zubeidi ja veel kolm põgenikku saadi kätte juba nädala eest,
kaks ülejäänut on veel kadunud.
Iisraeli parlamendi, Knesseti opositsioonipoliitikud
on süüdistanud riigi juhtkonda, tõdedes, et Bennetti-Lapidi valitsuses
on avalikult terroriste toetavaid gruppe.
Knesseti siseasjade komisjoni istungil, kus arutati vanglast põgenemist,
kaitses araabia partei Ra'ami rahvaesindaja Waleed Taha,
kes on ka komisjoni esimees, põgenikke, tõdedes,
et nad pole sugugi süüdimõistetud kurjategijad, vaid vabadusvõitlejad.
Opositsioonis osalevad Likudi rahvasaadikud imestasid,
kuidas on võimalik, et mainitud Waleed Taha
saab olla antud komisjoni liige, sest ta on avalikult toetanud peresid,
kelle mõnedel liikmetel on õnnestunud Iisraeli kodanikke tappa.
Peaminister Naftali Bennett osales eelmine nädal
Läänekalda C-aladel tegutseva Yesha nõukogu koosolekul
ja kaitses oma valitsuse C-alade asunduspoliitikat.
Ta rääkis, et valitsus jätkab endiselt piirkonna asustamist,
sest see on Iisraelile Oslo II lepingus siduvalt aktsepteeritud
ja palestiinlaste ühepoolne taganemine lepingust seda ei tühista
ega vabasta neid ka sellega seotud vastutusest.
Palestiina omavalitsus reageeris kohe Bennetti avaldusele,
tõdedes, et asundused nii Läänekaldal kui Jeruusalemmas
on ÜRO Julgeolekunõukogu resolutsiooni 2334 järgi illegaalsed
ja asuvad Palestiinale kuuluvatel aladel.
Samas kontekstis tõdes Mahmoud Abbasi esindaja,
et "kõik meie vaprad vangid okupatsioonivägede vanglais
on Palestiina rahva sangarid ja tuleb koheselt vabastada.
Vastasel juhul pole mõtet piirkonda rahu või stabiilsust oodata."
Ta kordas ka PO varasemat hoiatust, et vanglast põgenenud kuus vangi
"on meie jaoks ületamatu punane joon ja neid ei tohi kuidagi vigastada."
Kõik neli Iisraeli politsei tabatud vangi,
toimetati vanglasse tagasi, ilma et neid kuidagi kahjustatud oleks.
Nagu oleme varem kajastanud,
oli enne Afganistani vallutamist talibite poolt riigis vaid üks juut,
62-aastane Leon Simantov,
kes hooldas Kabulis asuvat sünagoogi.
Talibid olid teatanud, et ta võib maale jääda
ja teda ei ohusta miski. Nii teatas Simantov meediale,
et ei kavatse oma Kabulis asuvast kodust kuhugi kolida.
Vaid mõni päev pärast USA ja teiste Lääne vägede lahkumist riigist,
on talibite ja teiste riigis asuvate äärmusürhmituste mõtted ja tegevus
nii palju muutunud,
et Simantov palus luba põgenikebussiga Tadžikistani sõita.
Sealt aidati Leon Simantov USAsse suunduvasse lennukisse
ja nii ta sinna saabuski.
Nii pole Afganistanis enam ühtki juuti.
Järel on vaid ebamäärane arv nende muistseid järeltulijaid.
Seoses eelmise uudisega -
Leon Simantovi otsust Afganistanist lahkuda
kiirendas uue Talibani valitsuse avaldus,
mis tehti kohe, kui uut valitsust moodustama hakati.
"Afganistani Islamiemiraat tervitab kõiki välisriike, sh USAd,
meie riiki üles ehitama.
Tahame toimivaid suhteid kõigi riikidega peale Iisraeli,"
öeldi avalduses.
USA välisministri Anthony Blinkeni sõnul
tahab ka Ameerika Afganistaniga töötavaid suhteid,
kuid mitte mis tahes hinnaga.
Talibid peavad ise ära teenima
kõlblikkuse osaleda rahvusvahelises tegevuses,
mis pole automaatne enesestmõistetavus, mainis Blinken.
Liibüa, ehk Vana Testamendi järgi Puut,
paistab olevat muutumas suurriikide lahingutandriks Aafrikas,
kus näib kohati osalevat ka Iisrael.
Liibüat aastaid valitsenud diktaator Muammar Gaddafi
tõugati võimult kümne aasta eest,
misjärel naftarikkal maal puhkesid
mitmete võimu taotlevate rühmituste sõjalised operatsioonid.
Nüüd püütakse riiki moodustada toimivat valitsust
ja võimu pärast võitlevad kaks ühesuurust rühmitust -
endise diktaatori Gaddafi poeg Seif al-islam Gaddafi,
kes taotleb Venemaa toetust,
ning sõjard Khalifa Haftari poeg Saddam Haftar,
kes taotleb USA tuge.
Üks Iisraeli kaitseaparaadi tippametnik
käis kohtumas kol. Saddam Haftariga viimase palvel
ja tõi kaasa Iisraelile tehtud ettepaneku.
Iisraelil ja ebaametlikult ka USA-l
paluti detsembris peetavail presidendivalimistel
toetada kolonel Haftari.
Kui Saddam Haftar siis valituks osutub,
lubas ta Liibüa ja Iisraeli vahel diplomaatilised suhted sõlmida,
ning taotleda samas ka majandussuhteid,
et hankida Liibüale Iisraeli sõjalisi ja luuretehnoloogia tooteid.
Kui see plaan peaks realiseeruma,
omaks see olulist prohvetlikku perspektiivi
ka Hesekieli raamatu 38. peatükis prohveteeritud
tulevase Googi sõja suhtes.
Gazat valitsev terrorirühmitus Hamas
on Iraani uue presidendi julgustusel hakanud pidevalt rakette tulistama
Kesk-Iisraeli ja Negevi tsiviilasulate suunas.
Hamasi ja selle partneri Islamidžihaadi tegevust ei näi häirivat fakt,
et iga tulistatud raketi järel hävitab Iisraeli armee
mitu korda rohkem Hamasile olulisi sõjarajatisi.
Hamas tulistas nädala alguses kolmel järjestikusel päeval
Iisraeli kolm raketti,
kuid need kõik hävitati juba õhus Iron Dome'i tõrjerakettide poolt.
Iisraeli valitsus on arutanud armee juhtkonnaga
uut lähenemist Hamasi suhtes. Peaminister Bennetti sõnul
hakkab Iisrael karmilt kontrollima abirahasid,
mida muuhulgas ka Pärsia lahe riik Qatar iga kuu Gazasse saadab.
"Möödas on ajad, mil Qatarist toodi kohvriga dollareid Gazasse,
ilma et oleks kontrollitud, milleks raha kasutatakse.
Need läksid peamiselt Hamasi juhtidele, mitte sinna, kuhu mõeldud.
Nüüdsest ei satu Qatarist
ja teistest abiallikatest saabuvad vahendid enam Hamasi kätte,
vaid suunatakse abiks neile, kes seda tõeliselt vajavad.
Nii võetakse Hamasilt ära üks elemente,
mille abil nad on seni suutnud Gaza elanikke kontrollida,"
rääkis peaminister Bennett.
Usume, et nii saavad gazalased paremat infot ja arusaamist
selle kohta, kuidas Hamas on omandanud rahvale kuuluvat abiraha
ja kasutanud seda enda ja juhtkonna tarbeks.
Nii kasvatame Hamasi suhtes sisepingeid,
et nad teeksid muudatusi õiges suunas," ütles peaminister Bennett.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee